
József Attila Általános Iskola
SZERVEZETI ÉS MŰKÖDÉSI  SZABÁLYZAT

I. Általános rendelkezések

1.1. A szervezeti és működési szabályzat célja

A Szervezeti és Működési Szabályzat a közoktatásról szóló 1993. évi LXXIX. törvény és a 11/1994. (VI. 08.) MKM számú rendelet elveinek megfelelően meghatározza és szabályozza az intézmény tevékenységét, irányításának rendjét, működésének folyamatait, összefüggéseit, szervezeti felépítését, a hatásköri és függelmi kapcsolatokat, a felelősséget a nevelés és gazdálkodás területén, az ellenőrzés rendjét, a belső és külső kapcsolatokra vonatkozó szabályozást. 

Biztosítja az alapfeladatok elvégzését és kötelezettséget jelent a benne foglaltak végrehajtására. 

Az intézmény munkáját az alapító okiratban foglaltak, a pedagógiai program, az ennek végrehajtására készült éves munkatervek, az általános iskolai nevelési és oktatási terv, minőségirányítási program, valamint e szabályzat alapján végzi. A Szervezeti és Működési Szabályzat és a mellékleteit képező egyéb belső szabályzatok hatálya kiterjed az intézmény valamennyi dolgozójára, tanulójára.

Meghatározza az intézmény szervezeti felépítését, működésének belső rendjét, külső kapcsolatait, valamint azokat a rendelkezéseket, amelyeket jogszabály nem utal más hatáskörbe. Ezt annak érdekében teszi, hogy a pedagógiai programban kidolgozott cél és feladatrendszer megvalósítható legyen.

1.2.
A szervezeti és működési szabályzatot meghatározó törvények és rendeletek

1992. évi XXXIII. Törvény

A Közalkalmazottak Jogállásáról (Kjt.)

1993. évi LXXIX. Törvény

A Közoktatásról

1992. évi XXII. Törvény


A Munka Törvénykönyve

1997. évi XXXI. Törvény
A Gyermekvédelemről

1996. évi XXXI. Törvény
A Tűzvédelemről

1992. évi XXXVIII. Törvény

Az Államháztartásról

1999 évi XLII. Törvény
A nemdohányzók védelméről és a dohánytermékek fogyasztásának, forgalmazásának egyes szabályairól (4.§.(7))

2001. évi XXX.VII. Törvény.

A tankönyvpiac rendjéről

138/1992. évi (X.8.)
Korm. Rend. a Kjt végrehajtásáról.

11/1994. évi (VI.8.)
MKM Rendelet a nevelési-oktatási intézmények működéséről.

277/1997. (XII.22.) 
Korm. Rend. A pedagógus továbbképzésekről, szakvizsgáról.

23/2004.(VIII.27).
OM. rend.
a tankönyvvé nyilvánítás, a tankönyvtámogatás, valamint az iskolai tankönyvellátás rendjéről.

17/2005.(II.8).



Korm. rend. a diákigazolványról.

217/1998.(XII.30.)
Korm. rend. az államháztartás működési rendjéről (9.§, 10.§, 17.§, 145/A-B.§.).

2/1983.(II.14.) 
EüM. rend.a dolgozók bőrvédő készítménnyel történő ellátásáról (3.§. (1)).

4/2002.(II.26).
OM.rend.az iskolai rendszerű szakképzésben részt vevő tanulók juttatásairól. (6.§.)

37/2001.(X.12.)
OM.rend.a katasztrófák elleni védekezés és a polgári védelem ágazati feladatairól (3.§.(2)).
A szervezeti és működési szabályzat (a továbbiakban: SZMSZ) betartása kötelező érvényű az intézmény minden alkalmazottjára és az intézménnyel szerződéses jogviszonyban állókra is.

Az SZMSZ-t az igazgató előterjesztése után a nevelőtestület fogadja el a Szülői Munkaközösség és a Diákönkormányzat egyetértési jogának gyakorlása mellett. 

A szabályzat a fenntartó jóváhagyásával lép érvénybe, és határozatlan időre szól. 
2.
Az SZMSZ tartalmát meghatározó magasabb szintű és helyi jogszabályok

A szervezeti és működési szabályzat az a helyi dokumentum, amely meghatározza az intézmény szervezeti felépítését, működésének belső rendjét, a belső és külső kapcsolatokra vonatkozó rendelkezéseket.

A közoktatási intézmény szervezeti és működési szabályzatát a közoktatási intézmény vezetőjének kell elkészítenie és azt a nevelőtestület fogadja el.

Elfogadásakor és módosításakor a diákönkormányzat egyetértési jogot gyakorol a 11/1994.(VI.8.) MKM rendelet 4. és (3) bekezdésében meghatározott kérdésekben. A szervezeti és működési szabályzat az intézmény fenntartójának jóváhagyásával válik érvényessé.

Az intézmény szervezeti és működési szabályzatának a magasabb szintű jogszabályok rendelkezésein túl elveiben és tartalmában illeszkednie kell az iskola más belső szabályzataihoz, alapdokumentumaihoz is.

E dokumentumok a következők: Pedagógiai program





     Házirend






     Minőségirányítási program

2.1.
Az iskola tartalmi munkáját és működését meghatározó helyi szabályok:

Alapító okirat

(
Pedagógiai program

(helyi tanterv)


(
(
(

szervezeti és működési
házirend
IMIP

szabályzat


(

belső szabályzatok


(igazgatói utasítások)

2.2.
Munkaügyi, munkajogi helyi (belső) szabályok

· közalkalmazotti szabályzat,

· kollektív szerződés

2.3.
Az iskola egyes közösségeiből szerveződő testületek (szervezetek) működését meghatározó szabályok

· a közalkalmazotti tanács szervezeti és működési szabályzata,
· a diákönkormányzat szervezeti és működési szabályzata.

· SZMK szervezeti és működési szabályzata
Az alapító okirat a fenntartó nyilatkozata (határozata) az adott nevelési és oktatási intézmény létrehozásáról, működtetéséről. A fenntartó ebben meghatározza a közoktatási intézmény típusát, feladatait, és dönt a működés feltételeinek biztosításáról.

Az alapító okiratban szereplő feladatok alapján az iskola nevelőtestülete készíti el az intézmény pedagógiai programját, amely az iskolában folyó nevelő és oktató munkát szabályozza.

A nevelő és oktató munka eredményes megvalósulását segítő iskolai szervezet és működési rend kialakítását szolgálja a szervezeti és működési szabályzat, valamint a házirend. A szervezeti és működési szabályzat alapvetően a közoktatási intézmények felnőtt dolgozóira állapít meg szabályokat, a házirend pedig a tanulókkal foglalkozik.

A szervezeti és működési szabályzat alapján az intézmény eredményes és hatékony működéséhez az iskolai élet egyes területeire vonatkozóan az iskola igazgatója további utasításokat (belső szabályzatokat) készít.

 Ilyen önálló szabályzatok lehetnek:

· IMIP
· Iratkezelési, irattárolási szabályzat,
· Számviteli szabályzatok,

· Házi pénztárkezelési szabályzat,
· Bizonylati szabályzat,
· Leltározási szabályzat,
· Selejtezési szabályzat,
· Munkabiztonsági szabályzat,
· Tűzvédelmi utasítás és tűzriadó terv.

· A könyvtár működési szabályzata, 

· A DÖK működésének szabályzata,
· Tantestületi határozat osztályozó vizsgáról, 

· Együttműködési megállapodás DSE, 

· Házirend,
· Esélyegyenlőségi szabályzat

II.
Az intézmény rendelkezései
1.
 SZMSZ általános rendelkezései, az SZMSZ hatálya

1.1.
A József Attila Általános Iskola közoktatási intézmény szervezeti felépítésére és működésére vonatkozó szabályzatot az intézmény vezetőjének előterjesztése alapján a nevelőtestület 2011 augusztusában fogadta el.


Az elfogadáskor a jogszabályban meghatározottak szerint egyetértési jogot gyakorolt a diákönkormányzat.
 1.2. Jelen szervezeti és működési szabályzat az intézmény fenntartójának 2011 augusztusában történt jóváhagyásával lépett hatályba, mellyel egyidejűleg a megelőző szervezeti és működési szabályzat hatályát veszti.
1.3.
A szervezeti és működési szabályzat és a mellékletet képező egyéb belső szabályzatok betartása az intézmény valamennyi dolgozójának kötelező.

2.
Az iskola szervezeti rendszere, irányítása

2.1. Az iskola szervezete

2.1.1.
Az iskola igazgatósága


Az iskola felelős vezetője az igazgató, aki munkáját a magasabb  jogszabályok, a fenntartó,  valamint az iskola belső szabályzatai által előírtak szerint végzi. Megbízatása a magasabb jogszabályban megfogalmazott módon és időtartamra történik.


Az igazgató munkáját az alábbi vezető segíti:
· általános igazgatóhelyettes

Az igazgatót távollétében teljes jogkörrel az általános igazgatóhelyettes helyettesíti.
2.1.2. Az iskola dolgozóit a magasabb jogszabályok előírásai és a fenntartó engedélyezése alapján megállapított munkakörökre az iskola igazgatója alkalmazza.
Az iskola dolgozói munkájukat munkaköri leírásaik alapján végzik. A munkaköri leírások az SZMSZ 3. sz. mellékletében találhatók.

2.1.3.
Az iskola szervezeti egységei



Bevezető szakasz



Kezdő szakasz





Alapozó szakasz




Fejlesztő szakasz


 3  Az iskola közösségei, ezek kapcsolata egymással és a vezetéssel
3.1.
Az iskolaközösség


Az iskolaközösséget az alkalmazottak, a szülők és a tanulók alkotják.


Az iskolaközösség tagjai érdekeiket, jogosítványaikat az e fejezetben felsorolt közösségek révén és módon érvényesíthetik.





ISKOLAKÖZÖSSÉG



3.1.3.



SZÜLŐK

3.1.1. 





3.1.2.
ALKALMAZOTTAK


SZMK
 TANULÓK









Nevelőtestület        
Nem ped. dolgozók



osztályok


     napközi
Munkaközösség


                           tanszoba




Egyéb megbízások
DÖK


· rendszergazda
· DÖK  munkáját segítő tanár

· Ifjúságvédelmi felelős

· Szabadidő szervező

· Könyvtáros

3.1.1. Az iskola alkalmazottai 
3.1.1.1. A nevelőtestület 
A nevelőtestület tagja az iskola valamennyi pedagógus munkakört betöltő alkalmazottja, valamint az oktató-nevelő munkát közvetlenül segítő alábbi dolgozó: szabadidő-szervező, könyvtáros, ifjúságvédelmi felelős, rendszergazda.
A nevelőtestület döntési jogkörébe tartozik:

· A pedagógiai program és módosításának elfogadása,

· A szervezeti és működési szabályzat és módosításának elfogadása,

· Az éves munkaterv elkészítése,

· Az intézmény munkáját átfogó elemzések, értékelések, beszámolók elfogadása,

· A nevelőtestületet képviselő dolgozó kiválasztása,

· A házirend elfogadása,

· Az intézmény vezetői pályázathoz készített vezetési programmal összefüggő szakmai vélemény kialakítása.

A nevelőtestület döntési jogköréből a kibővített vezetőség (igazgató, igazgató helyettes, munkaközösség vezetők) döntési jogkörébe utalja az éves munkaterv elfogadását.

A nevelőtestület döntési jogköréből az adott osztályban tanító nevelői testület döntési jogkörébe utalja:

· A tanulók magasabb évfolyamba lépésének megállapítását,

· A tanulók fegyelmi ügyeiben való döntést az eljárás előtt,

· A tanuló osztályozó vizsgára bocsátását,

· A tanuló magatartásának és szorgalmának minősítését (osztályozó értekezlet)

A nevelőtestület véleményt nyilváníthat vagy javaslatot tehet az intézmény működésével kapcsolatos valamennyi kérdésben. ,
A nevelőtestület véleményezési jogköréből a kibővített vezetőség véleményezési jogkörébe utalja a következő ügyeket:

· A pedagógusok továbbképzésben való részvétele,

· A továbbképzés erkölcsi és anyagi elismerése a pedagógusok egyes megbízásainak megállapítása,

· A költségvetésben szakmai célokra rendelkezésre álló pénzeszközök felhasználása,

· Az iskola belső rendje, munkarendje, helyiségek használata, 

· A tehetséggondozás rendje, formái.

· Felzárkóztatás rendje, formái.

Egy tanév során a nevelőtestület az alábbi értekezletet tartja: 
(A tagintézmény értekezleteken vesz részt.)

· Alakuló értekezlet 
· Tanévnyitó értekezlet 
· Tanévzáró értekezlet 
· Félévi és év végi osztályozó értekezlet 
· 1 alkalommal nevelési értekezlet 
· Havi rendszerességgel munkaértekezlet: 
hétfői napokon 
Rendkívüli nevelőtestületi értekezletet kell összehívni, ha a nevelőtestület tagjainak 50%-a kéri, illetve ha az iskola igazgatója ezt indokoltnak tartja a magasabb jogszabályokban megfogalmazottak szerint. A nevelőtestületi értekezlet akkor határozatképes, ha azon tagjainak több mint 50%-a jelen van.

A nevelőtestület döntéseit – ha erről magasabb jogszabály illetve az SZMSZ másként nem rendelkezik – nyílt szavazással, egyszerű szótöbbséggel hozza.

A nevelőtestület személyi kérdésekben – a nevelőtestület többségének kérésére – titkos szavazással is dönthet.

A nevelőtestületi értekezletről jegyzőkönyvet kell vezetni.

A tantestületi értekezletekre vonatkozó szabályokat kell alkalmazni akkor, ha az aktuális feladatok miatt csak a tantestület egy része vesz részt egy-egy értekezleten.
Ilyen értekezlet lehet:

· Egy osztályban tanító nevelők értekezlete

· Az egy évfolyamon tanító nevelők értekezlete

· Tagozatok nevelőinek értekezlete

A nevelőtestület véleményezési jogköréből a szakmai munkaközösségek véleményezési jogkörébe utalja a tantárgyfelosztással kapcsolatos ügyeket.
3.1.1.2.
A SZAKMAI MUNKAKÖZÖSSÉG TEVÉKENYSÉGE:

Intézményünkben azonos feladat ellátására, illetve tantárgyanként vagy műveltségi területenként egy munkaközösség hozható létre

Intézményünkben a következő szakmai munkaközösségeket hoztuk létre:

· Alsó tagozaton tanítók:
· humán munkaközösség

· természettudományos munkaközösség

· Felső tagozaton tanítók:
· humán munkaközösség

· természettudományos munkaközösség

· idegen nyelvi munkaközösség

· testnevelés munkaközösség
· fejlesztő és gyógypedagógusok munkaközössége
A szakmai munkaközösségekben részt vevő pedagógusok a tanév kezdetekor maguk közül vezetőt választanak.

Meghatározzák saját működési rendjüket és elfogadják munkatervüket.

Üléseiket munkaterv szerint, illetve szükség szerint tartják.

Határozataikat nyílt szavazással, egyszerű szótöbbséggel hozzák.

A hozott határozatokat az intézmény ügyirat kezelési szabályzata szerint dokumentálják.

A megválasztott vezetőt a szakmai munkaközösség kezdeményezése alapján az intézmény vezetője egy év időtartamra, írásban megbízza az SZMSZ-ben, illetve az érvényes Jogszabályokban foglaltak szerinti feladatok ellátásával és meghatározza a vezetővel történő kapcsolattartás formáját, rendjét, valamint a tevékenységéért járó pótlék nagyságát.

A megbízás többször meghosszabbítható.

A szakmai munkaközösség-vezetők feladata:

· tanévre szóló munkaterv, érvényes jogszabályok alapján  ütemterv előterjesztése, véglegesítése,

· az SZMSZ, az intézmény éves munkaterve és a pedagógusok javaslatai, igényei alapján a szakmai munkaközösség tanévi munkájának tervezése, szervezése, bonyolítása, a végzett munka értékelése,

· az intézmény tanévi munkájának értékeléséhez a szakmai munkaközösségük tevékenységéről írásbeli beszámoló készítése,
· a pedagógusok teljesítményértékelési rendszerében előírtak szerinti értékelés elkészítése,

· az intézményben működő szakmai munkaközösségek közötti együttműködés kezdeményezése, a lehetőségek feltárása, a kapcsolattartás rendjének meghatározása,

· az intézmény szakmai belsőellenőrzési tervében foglaltak alapján ellenőrzések megtartása,

· a munkaközösségük által hozott határozatok, döntések végrehajtásának ellenőrzése,

· az intézmény tantárgyfelosztása készítésében való közreműködés,

· az intézmény munkájáról szóló beszámolók készítéséhez rész anyagszolgáltatás, bekapcsolódás az anyag kimunkálásába,

· elemzések, értékelések, összehasonlítások készítése,

· a nevelőtestület által átruházott hatáskör gyakorlásáról meghatározott időnként és módon a nevelőtestületet tájékoztatni kell,

Jegyzőkönyvet kell készíteni azokról a megbeszélésekről, melyek a tanulókra, a nevelő-oktató munkára vonatkoznak.
A jegyzőkönyv tartalmazza az ülés helyét, időpontját, a jelenlévők felsorolását, az ügyet, a határozatot, a jegyzőkönyvvezető nevét.

Ellenőrzési feladata:

· munkatervi feladatok határidőre való teljesítése,

· szaktárgyi versenyek szervezése,

· iskolai szintű pályázatokra a tanulók mozgósítása,

· a munkaközösség tevékenységi körébe tartozó szakkörök folyamatos, színvonalas tevékenysége,

· szakmai szertárak fejlesztése, eszközök, anyagok gazdaságos felhasználása,

· osztályozás, értékelés,

· naplók, munkatervi iratok vezetése.

A szakmai munkaközösségek tevékenységük során törekedjenek:

· a tevékenységük körébe tartozó pedagógusok munkájának összehangolására,

Adjanak segítséget:

· a pedagógiai programban foglaltak működési területükön való egységes értelmezéséhez, végrehajtásához, feldolgozásához, az ismeretanyagoknak a tanulókhoz történő eljuttatásához,

· az alkalmazandó módszerek megválasztásához, az új módszerek megismeréséhez,

· a pedagógusok által végzett munka tárgyilagos önértékeléséhez,

· a pályakezdő és új alkalmazású pedagógusok munkájához,

· az intézményi dokumentumok és szabályzatok megismeréséhez,

· az új, eredményesebb módszerek megismeréséhez,

· az új szakmai feladatok eredményes végrehajtásához.

A szakmai munkaközösségek jogosultságai:

Döntési jogkörrel rendelkezik: 

· a nevelőtestületre átruházott kérdésekben,

· a továbbképzési programról,

Véleményezési jogkörrel rendelkezik:

· a nevelő-oktató munka eredményességének megítélésében.


Véleményét be kell szerezni: 
· a pedagógiai programhoz,

· az oktató-nevelőmunkát segítő szemléltető eszközök,

taneszközök, tankönyvek, segédkönyvek, tanulási segédletek

kiválasztásához.
3.1.1.3.
Minőségirányítási csoport
A csoport vezetője (irányítási vezető) megbízását az igazgatótól kapja. Feladatainak részletes leírását munkaköri leírás tartalmazza (SZMSZ melléklet)

A csoport tagjai: a tantestület által delegáltak. A feladat vállalása önkéntes. A tagokat a feladat elvégzésével az iskola igazgatója bízza meg, a megbízás a visszavonásig érvényes. A megbízást az igazgató visszavonhatja a csoport tagságának egyetértésével, ha a tag az általa ellátandó feladatot rendszeresen nem végzi el határidőre és ez az irányítási kör eredményes munkáját veszélyezteti. A csoportba belépni a MCS tagjai és a tantestület egyetértésével lehet. 
Alkalmi feladatokra alakult munkacsoportok:
Az iskolai munka egyes aktuális feladatainak megoldására a tantestület tagjaiból munkacsoportok alakulhatnak a nevelőtestület vagy az igazgatóság döntése alapján.

Amennyiben az alkalmi munkacsoportot az igazgatóság hozza létre, erről tájékoztatnia kell a nevelőtestületet.

Az alkalmi munkacsoportok tagjait vagy a nevelőtestület vagy az igazgató bízza meg.

Az egyéb megbízatások munkaköri leírása az SZMSZ mellékletében található. 

3.1.2. Tanulók közösségei

3.1.2.1.
Az azonos évfolyamra járó, közös tanulócsoportot alkotó tanulók osztályközösséget alkotnak. Az osztályközösség élén, mint pedagógus vezető, az osztályfőnök áll. Az osztályfőnökök osztályfőnöki tevékenységüket az SZMSZ mellékletében található munkaköri leírás alapján végzik.

3.1.2.2.
A tanulók érdekeinek képviseletét az iskolai diákönkormányzat látja el. 

Az iskolai diákönkormányzat jogosítványait az iskolai diákönkormányzatot segítő nevelő érvényesítheti.


Javaslattétel, véleményezés előtt azonban az iskolai diákönkormányzat vezetőségének véleményét ki kell kérnie.


Az iskolai diákönkormányzat a magasabb jogszabályokban megfogalmazott jogkörökkel rendelkezik.


Az iskolai diákönkormányzat tevékenységét saját szervezeti és működési szabályzata szerint folytatja. (SZMSZ melléklete)


Az iskolai diákönkormányzat munkáját segítő nevelőt a diákönkormányzat vezetőségének javaslata alapján a nevelőtestület egyetértésével az igazgató bízza meg.

3.1.2.3.
A Diákönkormányzat


A tanulók jogaikat a Diákönkormányzat (DÖK) segítségével érvényesítik.

A DÖK –ben minden osztályból egy tanuló képviseli az osztályközösséget 5. osztálytól. A Diákönkormányzat működéséhez szükséges feltételeket az intézmény biztosítja.
· Hirdethetnek az iskolarádión keresztül.

· Üléseik helyszíne az intézmény bármelyik szabadon lévő terme. A működésükhöz szükséges dokumentumokat fénymásolhatják.

A DÖK üléseinek állandó meghívottja az igazgatóság egy tagja, aki a helyben felmerülő kérdésekre, problémákra választ ad. Távolléte esetén a DÖK elnöke továbbítja a gyerekek kérését, problémáit az igazgatóság felé, amire 30 napon belül választ kell kapnia – a probléma nagyságára tekintettel – írásban, vagy szóbeli tájékoztatással.

3.1.2.4.
A napközi otthon

Az iskola szerves része. Működését évente az igazgató szervezi, irányítja. A foglalkozásokról naplót kell vezetni, kivéve, ha „egy osztály egy napközis csoport” működik, ebben a formában az osztálynaplóban kell rögzíteni a napközis foglalkozásokat.

A napközi otthon működésére vonatkozó általános szabályok a következők:

Alsó tagozaton 20, felső tagozaton 25 fő jelentkezése esetén szervezhető napközis csoport.

3.1.2.5. Tanulószoba

3.1.3.1. Szülői munkaközösség 
Az iskolában a szülőknek az oktatási törvényben meghatározott jogaik érvényesítése, kötelességük teljesítése érdekében szülői munkaközösség (SZMK) működik. 
Az osztályok szülői munkaközösségeit az egy osztályba járó tanulók szülei alkotják.
Az osztályok szülői munkaközösségei a szülők köréből a következő tisztségviselőket választják: elnök, gazdasági ügyintéző, elnökhelyettes.

Az osztályok szülői munkaközösségei kérdéseiket, véleményeiket, javaslataikat a választott osztály SZMK elnök vagy az osztályfőnök segítségével juttatják el az iskola vezetőségéhez.

Az iskola szülői munkaközösség legmagasabb szintű döntéshozó szerve az iskola SZMK választmánya. Az iskola SZMK választmányának munkájában az osztály szülői munkaközösségek elnökei, elnökhelyettesei és gazdasági ügyintézői tagjai vehetnek részt.

A tagintézmény 1 fő szülőt delegál az SZMK-ba. 
Az iskola SZMK elnöke közvetlenül az igazgatóval tart kapcsolatot.

Az iskolai SZMK választmány értekezletét az igazgató tanévenként legalább 2 alkalommal össze kell hívnia, és itt tájékoztatást kell adnia az iskola feladatairól, tevékenységéről.

Az iskolai szülői munkaközösséget az alábbi jogok illetik meg:

· Kialakítja saját működési rendjét (SZMSZ)

· Képviseli a szülőket az oktatási törvényben megfogalmazott jogaik érvényesítésében

· Véleményt nyilváníthat, javaslattal élhet a szülőkkel és a tanulókkal kapcsolatos valamennyi kérdésben

Az iskolaközösség tagjai érdekeiket, jogosítványaikat az e fejezetben felsorolt közösségek révén és módon érvényesíthetik.

3.1 4.
Az iskola közösségeinek kapcsolattartása
3.1 4. 1.
Az igazgatóság és a nevelőtestület

A nevelőtestület különböző közösségeinek kapcsolattartása az igazgató segítségével a megbízott pedagógus vezetők, és a választott képviselők útján valósul meg.
A kapcsolattartás fórumai:

· az igazgatóság ülései
· a különböző értekezletek

· megbeszélések

· egyéb, helyben szokásos módon

Ezen fórumok időpontját az iskolai munkaterv határozza meg.

Az igazgatóság az aktuális feladatokról a tanári szobában elhelyezett hirdetőtáblán, valamint írásbeli tájékoztatókon keresztül értesíti a nevelőket.

Az iskolavezetőség tagjai kötelesek:

· az iskolavezetőség ülései után tájékoztatni az irányításuk alá tartozó pedagógusokat az ülés döntéseiről, határozatairól,

· az irányításuk alá tartozó pedagógusok kérdéseit, véleményét, javaslatait közvetíteni az igazgatóság, az iskolavezetőség felé.

A nevelők kérdéseiket, véleményüket, javaslataikat szóban vagy írásban egyénileg vagy munkaköri vezetőjük illetve választott képviselőik útján közölhetik az igazgatósággal, az iskola vezetőségével és az iskolaszékkel.

3.1.4.2. A nevelők és a tanulók
Az iskola egészének életéről, az iskolai munkatervről, az aktuális feladatokról az igazgató meghatározott rendszerességgel tájékoztatja a tanulókat.

· Folyamatosan informálunk a folyosón elhelyezett hirdetőtáblán keresztül.

· Az osztályfőnökök az osztályfőnöki órákon tájékoztatják diákjaikat.

A tanulók kérdéseiket, véleményüket, javaslataikat egyénileg vagy választott képviselőik útján közölhetik az iskola igazgatóságával, a nevelőkkel, a nevelőtestülettel.

3.1.4.3. Szülők – nevelők kapcsolata

Az iskola egészének életéről, az iskolai munkatervről, az aktuális feladatokról

· Az igazgató – iskolai SZMK választmány értekezletén, 
· Az osztályfőnökök – az osztály szülői értekezleten
tájékoztatják a szülőket.

A tanulók egyéni haladásával kapcsolatos tájékoztatásra az alábbi fórumok szolgálnak:

· Családlátogatások (szükség szerint)

· Szülői értekezletek (a tanév folyamán két alkalommal, illetve szükség esetén)

· Fogadóórák (havonta egyszer, kivéve szeptember, február) 
· Írásbeli tájékoztatók a tájékoztató füzetben.

· Nyílt napok

· Ellenőrző

· Telefon

Az iskola egészének életéről, az iskolai munkatervről, az aktuális feladatokról

· az igazgató


- fogadóórán, vagy iskolai szülői értekezleten


- a bejáratnál elhelyezett hirdető táblán keresztül

· az osztályfőnökök:


- az osztály szülői értekezleten


- fogadóórán tájékoztatják a szülőket.

A szülői értekezletek és fogadó órák idejét az iskolai munkaterv évenként tartalmazza.

A szülők kérdéseiket, véleményüket, javaslataikat szóban vagy írásban egyénileg vagy választott képviselőik, tisztségviselőik útján közölhetik az iskola igazgatóságával, nevelőtestületével.
Az iskola pedagógiai programja nyilvános, minden érdeklődő számára elérhető, megtekinthető. A pedagógiai program egy-egy példánya a következő személyeknél, illetve intézményeknél található meg:

· az iskola fenntartójánál,

· az iskola irattárában,

· az iskola könyvtárában,

· az iskola tanári szobájában,

· az iskola igazgatójánál és az igazgatóhelyetteseknél, a munkaközösség-vezetőknél,

· a lakóhely iratait, dokumentumait gyűjtő intézményben, a városi könyvtárban,

· az intézmény beiskolázási körzetében 
· az iskola honlapján

3.1.4.4. Különös közzététel szabályai:

Intézményünk honlapján bárki számára személyazonosításra alkalmatlan formában korlátozástól mentesen, kinyomtatható és kimásolható módon, a betekintés, a letöltés, a nyomtatás, a kimásolás és a hálózati adatátvitel szempontjából is díjmentesen történő hozzáféréssel minden tanév első napjáig, illetve szükség, aktuálissá válásuk szerint közzé kell tenni a következő adatokat. A közzé tett anyagok személyes adatokat nem tartalmazhatnak.

· a pedagógusok iskolai végzettsége és szakképzettsége hozzárendelve a helyi tanterv tantárgyfelosztásához,

· a nevelő-oktató munkát segítők számát, évenként feltüntetve,

· az országos mérés-értékelés eredményei évenként feltüntetve,

· az intézményünk évismétlési mutatóit,

· a szakkörök igénybevételi lehetőségét, a mindennapos testedzés lehetőségeit,

· az iskolai dolgozatírás szabályait.


A közzétételért felelős: 

Az igazgató és a rendszergazda.
4.
Az iskola vezetésének és közösségeinek külső kapcsolatai

4.1.
Az iskolai munka megfelelő szintű irányításának érdekében az iskola igazgatóságának állandó munkakapcsolatban kell állnia a következő intézményekkel:

· a fenntartóval, a helyi önkormányzati képviselőtestülettel és polgármesteri hivatallal,

 Martfű Városi Polgármesteri Hivatal 5435 Martfű, Szent István tér 1.

Mezőhék Község Önkormányzata 5453 Mezőhék, Felszabadulás út 1.

· a Jász-Nagykun-Szolnok Megyei Pedagógiai Intézettel (Szolnok, Mária út 19.)
· helyi óvoda vezetőségével, Városi Összevont Óvodák és Bölcsőde, Martfű
· Szolnoki Kistérség Többcélú Társulása Szociális és Gyermekjóléti Alapszolgáltatási Központ I. sz. Tagintézmény 5435 Martfű, Május 1. út 21. 
· Szolnok Kistérségi Nevelési Tanácsadó Szolgálat

· Iskolaorvos, védőnő, fogorvos

· Silver Művészeti Alapiskola

· TESZ

· Művelődési Központ

· Városi Sport Egyesületek (csoportok)
· uszoda (SPA)

4.2.
Az eredményes oktató és nevelőmunka érdekében az iskola rendszeres munkakapcsolatot tart fenn a következő intézményekkel, szervezetekkel, gazdálkodókkal.
4.2.1.
Az iskolát támogató alapítványok kuratóriumával


Az alapítványok neve: 
„Boldog Gyermekekért” Alapítvány

„Tehetséges Tanulókért” Alapítvány 

4.2.2
A városban működő egyéb civil szervezetekkel
4.3.
A tanulók egészségügyi állapotának megóvásáért az iskola igazgatósága rendszeres kapcsolatot tart fenn a városi egészségházzal és ennek segítségével megszervezi a tanulók rendszeres egészségügyi vizsgálatát. 

4.4.
A tanulók veszélyeztetettségének megelőzése, valamint a gyermek és ifjúságvédelmi feladatok eredményesebb ellátása érdekében az iskola gyermek- és ifjúságvédelmi felelősei rendszeres kapcsolatot tartanak fenn a Családsegítő Szolgálattal. A munkakapcsolat felügyeletéért az igazgató felelős. 

5. Az iskola működésének rendje

5.1. Az iskola nyitva tartása

Az iskola épülete szorgalmi időben hétfőtől péntekig reggel 6 órától délután 20,00 óráig tart  nyitva. 
5.2. 
Szorgalmi időben hétfőtől péntekig a nyitva tartás idején belül reggel 7 óra és délután 16 óra között az iskola vezetői közül egyiknek mindig az iskolában kell tartózkodnia. A vezetők benntartózkodásának rendjét az éves munkatervben kell írásban meghatározni.



A reggeli nyitva tartás kezdetétől a vezető beérkezéséig az ügyeletes nevelő, a délután távozó vezető után az esetleges foglalkozást tartó pedagógus felelős az iskola működésének rendjéért, valamint ő jogosult és köteles a szükségessé váló intézkedések megtételére.


Amennyiben az igazgatóság tagjai közül rendkívüli és halaszthatatlan ok miatt egyikük sem tud az iskolában tartózkodni, az esetleges szükséges intézkedések megtételére a nevelőtestület egyik tagját kell megbízni. A megbízást a dolgozók tudomására kell hozni.


A tagintézményben az iskola nyitva tartási ideje alatt két nevelő közül az egyiknek mindig bent kell tartózkodnia, vagy egy pedagógust kell megbíznia. 
5.3.
Az iskolában reggel 7,30 órától órakezdésig, az óraközi szünetek idején, továbbá ebédeltetés ideje alatt az ebédlőben tanári ügyelet működik. Az ügyeletes nevelő köteles a rábízott épületben vagy épületrészben a munkaterv alapján a tanulók magatartását, az épületek rendjének, tisztaságának megőrzését, a balesetvédelmi szabályok betartását ellenőrizni.

Az iskolában egyidejűleg 7 fő ügyeletes nevelő kerül beosztásra. Az egyes ügyeletes nevelők felelősségi területe az alábbi épületekre vagy épületrészekre terjed ki:

· Udvar 
· Régi szárny és emelet

· Bejárat
· Újszárny és földszint

· Újszárny és I. emelet

· Újszárny és II. emelet

· ebédlő
A 1-8. évfolyam tanulói reggel 7:30-ig az ebédlőben gyülekeznek 1 tanár vagy a portás felügyeletével. 
5.4.
A tanuló a tanítási órák idején csak a szülő személyes, vagy írásbeli kérésére, az osztályfőnöke (távolléte esetén az igazgató vagy az igazgatóhelyettes), illetve a részére órát tartó szaktanár írásos engedélyével hagyhatja el az iskola területét.

Rendkívüli esetben – szülői kérés hiányában – az iskola elhagyására csak a szülő értesítése után adhat engedélyt az osztályfőnök. 
5.5. 
Általános rendelkezések:

· Szombati napokon az iskola nyitva tartása a szervezett programokhoz igazodik.

· A tanítás kezdete: 8 óra, indokolt esetben ettől eltérés lehet.

· A tanulóknak a tanítás megkezdése előtt legalább 10 perccel korábban meg kell jelenni az iskolában.

· 7,00 – 7,30-ig, az ügyelet kezdetéig az ebédlőben gyülekeznek egy tanár vagy a portás felügyeletével. 
· A tanítási órákat zavarni nem lehet. A közleményeket az óra végén kell tudatni a tanulókkal.

· Ha az pedagógiailag indokolt az órák tömbösítve is megtarthatók. A tömbösített időfelhasználásra vonatkozó pedagógus igényeket az igazgatónak 3 nappal előre be kell jelenteni.

· Az óraközi szünetek időtartama: 15 perc.
· A szervezett foglalkozáson kívüli időben az épületben és az udvaron a tanulók felügyelet nélkül nem tartózkodhatnak.

· Akik nem az intézmény tanulói, tanítási idő alatt csak igazgatói engedéllyel tartózkodhatnak az intézményben.

· Az iskolai ünnepélyek, a szülői értekezletek tartása idején az iskola munkarendje az igazgató döntése szerint módosul.
· Az iskolai könyvtár nyitva tartási idejét és használati rendjét a könyvtár működési rendje tartalmazza.

· A pedagógus a munkából való rendkívüli távolmaradását, annak okát lehetőleg előző nap, de legkésőbb az adott munkanapon reggel 7,15-ig  köteles jelenteni. Hiányzása esetén az óra anyagát a helyettesítő nevelőnek átadja, ha erre nincs mód, a titkárságra leadja.

· A tanév rendjét az Oktatási államtitkár rendeletben határozza meg. A tanév helyi rendjét és programjait a nevelő testület határozza meg, amit munkatervben rögzítenek.

A tanév szeptember 1-jétől a következő év augusztus 31-éig tart. A szorgalmi idő a tanévnyitóval kezdődik az első tanítási napon és a tanévzáró ünnepéllyel fejeződik be.

5.6.
A tanórán kívüli foglalkozásokat 15 órától 20 óráig, vagyis a délutáni nyitva tartás végéig kell megszervezni. Ettől eltérni csak az igazgató beleegyezésével lehet.
5.7.
Hivatalos ügyek intézése az irodában történik 8 óra és 16 óra között.

5.8. Az iskola a tanítási szünetekben a hivatalos ügyek intézésére külön ügyeleti rend szerint tart nyitva. Az ügyeleti rendet az iskola igazgatója határozza meg, és azt a szünet megkezdése előtt a szülők, a tanulók és a nevelők tudomására hozza. A nyári szünetben az irodai ügyeletet heti egy nyitvatartási nappal kell megszervezni.

5.9.
Az iskola épületeit, helyiségeit rendeltetésüknek megfelelően kell használni.


Az iskola helyiségeinek használói felelősek:

· az iskola tulajdonának  megóvásáért, védelméért

· az iskola rendjének, tisztaságának megőrzéséért

· a tűz- és balesetvédelem, valamint a munkavédelmi szabályok betartásáért

· az iskolai SZMSZ-ben és tanulói házirendben megfogalmazott előírások betartásáért.

5.10.
A tanulók az iskola létesítményeit, helyiségeit csak pedagógusi felügyelettel használhatják. Ez alól az iskola igazgatója sem adhat felmentést.

5.11.
Az iskola épületébe érkező szülők illetve idegenek belépését a portaszolgálat ellenőrzi.  Az iskola épületében az iskolai dolgozókon és a tanulókon kívül csak a hivatalos ügyet intézők tartózkodhatnak.

5.12.
Az iskola berendezéseit elsősorban a hivatalos nyilvántartási időn túl és a tanítási szünetekben külső igénylőknek külön megállapodás alapján át lehet engedni, ha ez az iskolai foglalkozásokat, rendezvényeket nem zavarja. Az iskola helyiségeit használó külső igénybe vevő csak a megállapodás, engedély szerinti időben és helyiségekben tartózkodhatnak az épületben.
A tanulók tanításai órákon való részvételének rendje

A tanulói részvétel szempontjából a tanítási óra kötelező.
A kötelező tanítási órák a kerettantervben meghatározott tantárgyak és tantervi modulok tananyagának elsajátítását, követelményeinek teljesítését vagy az iskola helyi tantervében – kerettantervi kötöttségektől mentesen – előírt tananyag elsajátítását, követelményeinek teljesítését szolgálják.

7. A tanórán kívüli foglalkozások

7.1.
Az intézményben a tanulók számára az alábbi - az iskola által szervezett - tanórán kívüli rendszeres foglalkozások működhetnek:

· énekkar,

· diáksport egyesület,

· felzárkóztató foglalkozások,

· tehetségfejlesztő foglalkozások,

· továbbtanulásra előkészítő foglalkozások  stb.

· napközi, tanulószoba

7.2.
Az egyéb tanórán kívüli foglalkozásokra vonatkozó általános szabályok:

a)
A tanórán kívüli foglalkozásokra való tanulói jelentkezés - a felzárkóztató foglalkozások kivételével - önkéntes.


A tanórán kívüli foglalkozásokra történő jelentkezés tanév elején történik és egy tanévre szól.


A felzárkóztató foglalkozásokra kötelezett tanulókat képességeiknek, tanulmányi eredményeik alapján a tanítók, szaktanárok jelölik ki, részvételük a felzárkóztató foglalkozásokon kötelező.

b)
A tanórán kívüli foglakozások megszervezését (a foglalkozások megnevezését, heti óraszámát, a vezető nevét, működésének időtartamát) minden tanév elején az iskola munkatervében rögzíteni kell.

c)
A tanórán kívüli foglakozások megszervezésénél a tanulói, szülői, nevelői igényeket lehetőség szerint figyelembe kell venni.

d)
A tanórán kívüli foglalkozások vezetőit az igazgató bízza meg, akik munkájukat az SZMSZ 3. sz. mellékletében található munkaköri leírások alapján végzik. Tanórán kívüli foglalkozást vezethet az is, aki nem az iskola pedagógusa.

7.3.
Az osztályfőnökök a tantervi követelményeknek teljesülése, a nevelőmunka elősegítése érdekében évente egy alkalommal a munkatervben meghatározott időpontban osztályaik számára osztálykirándulást szervezhetnek. Tanulmányi kirándulásra a tanítás nélküli munkanapokból egyet lehet felhasználni. A kirándulás tervezett helyét, idejét az osztályfőnököknek az osztályfőnöki munkatervükben kell rögzíteniük, s a pontos dátumot a kirándulás előtt egy hónappal jelezniük kell az igazgatónak.
7.4.
Az iskola nevelői, szülői, az igazgató előzetes engedélyével a tanulók számára túrákat, kirándulásokat, táborokat szervezhetnek.

7.5.
Az iskola tehetséges tanulók fejlődésének elősegítése érdekében tanulmányi, sport és kulturális versenyeket, vetélkedőket szervez. A versenyek megszervezéséért, a résztvevő tanulók felkészítéséért a szakmai munkaközösségek, illetve a szaktanárok a felelősek.

7.6.
Az iskola az igénylő tanulók számára étkezési lehetőséget (menzát) biztosít.

7.7.
A tanulók önképzésének, egyéni tanulásának segítésére az iskolában iskolai könyvtár működik. Az iskolai könyvtár működésének szabályait az SZMSZ 7. melléklete tartalmazza.

7.8.
Az iskolában a területileg illetékes bejegyzett egyházak hit- és vallásoktatást szervezhetnek. A hit- és vallásoktatáson való részvétel a tanulók számára önkéntes. Az iskola a foglalkozásokhoz tantermet biztosít az intézmény órarendjéhez igazodva. A tanulók hit- és vallásoktatását az egyház által kijelölt hitoktató végzi.

8.
Az iskolai könyvtár működési rendje

8.1.
Az iskolában a nevelő-oktató munka és a tanulók önálló ismeretszerzésének elősegítése érdekében iskolai könyvtár működik.

8.2.
Az iskolai könyvtár feladata a tanításhoz és a tanuláshoz szükséges dokumentumok rendszeres gyűjtése, feltárása, nyilvántartása, őrzése, gondozása, e dokumentumok helyben használatának biztosítása, kölcsönzése, tanórai és tanórán kívüli foglalkozások tartása.

8.3.
Az iskolai könyvtár tartós tankönyveket és a tanulók által alkalmazott segédkönyveket szerez be, melyeket a rászoruló tanulók számára kikölcsönöz.

8.4.
Az iskolai könyvtár vezetője (könyvtáros tanár) rendszeres kapcsolatot tart fenn az alábbi könyvtárakkal:

· Martfű Városi Művelődési Központ és Könyvtár

· Jász-Nagykun-Szolnok Megyei Pedagógiai Intézet Könyvtára

8.5.
Az iskolai könyvtár működtetéséért, feladatainak ellátásáért a könyvtáros tanár a felelős, részletes feladatait az SZMSZ mellékletében található munkaköri leírás tartalmazza.

8.6.
Az iskolai könyvtár gyűjteményének gyarapítása az SZMSZ mellékletében található gyűjtőköri szabályzat alapján a nevelők és a szakmai munkaközösség javaslatának figyelembe vételével történik.

8.7.
Az iskolai könyvtár szolgáltatásait ingyenesen igénybe vehetik az iskola dolgozói, a tanulók és azok csoportjai.

8.8.
Az iskolai könyvtár szolgáltatásai:

· tájékoztatás az iskolai könyvtár dokumentumairól és szolgáltatásairól,

· a tanórai és a tanórán kívüli foglalkozások tartása,

· a könyvtári dokumentumok helyben történő használatának biztosítása,

· könyvtári dokumentumok kölcsönzése,

· számítógépes informatikai szolgáltatások biztosítása (pl.: számítógép-használat, INTERNET elérés, stb.)

· tájékoztatás nyújtása más könyvtárak szolgáltatásairól és dokumentumairól, valamint más könyvtárak által nyújtott szolgáltatások elérésének segítése.

8.9.
A könyvtár szolgáltatásait csak az az iskolai dolgozó és tanuló veheti igénybe, aki az iskolai könyvtárba beiratkozott. A beiratkozás minden tanév elején egyénileg történik, és egy tanévre szól. A beiratkozáskor közölt adatokban történt változásokat az érintett dolgozónak, vagy tanulónak haladéktalanul a könyvtáros tanár (tanító) tudomására kell hoznia.

8.10.
Az iskolai könyvtár tanítási napokon heti nyitvatartási rend szerint tart nyitva. 

8.11.
A nevelőknek az iskolai könyvtárban, illetve a könyvtáros tanár közreműködésével tervezett tanórai és tanórán kívüli foglalkozások várható időpontját, témáját, az igényelt szolgáltatások körét a tanév elején tanmenetükben, munkatervükben tervezniük, majd a könyvtáros tanárral egyeztetniük kell.

8.12.
Az iskolai könyvtár dokumentumait (a tartós tankönyvek és a tanulók által használt segédkönyvek kivételével) 1 hónap időtartamra lehet kikölcsönözni. A kölcsönzési idő 1 alkalommal meghosszabbítható.

8.13.
Az iskola könyvtárából az alábbi dokumentumok nem kölcsönözhetők:

· kézikönyvek,

· számítógépes szoftverek,

· az iskola dokumentumok (PP, SZMSZ, HR, IMIP)

8.14.
A könyvtárhasználó (kiskorú tanuló esetén a tanuló szülője) a könyvtári dokumentumokban okozott gondatlan, vagy szándékos károkozás esetén, illetve ha a kikölcsönzött dokumentumot az előírt határidőre nem hozza vissza, a magasabb jogszabályokban előírt módon és mértékben kártérítés fizetésére kötelezhető. A kártérítés pontos mértékét a könyvtáros tanár javaslata alapján az iskola igazgatója határozza meg.

9.
A munkaidő-nyilvántartásra vonatkozó szabályok
9.1.
A munkaidő-nyilvántartás tartalma:
A nevelési-oktatási intézményben vezetett munkaidő-nyilvántartás tartalmazza:

· a tanítással le nem kötött munkaidő keretében ellátott feladatokat,
· külön megjelölve:

· a nevelési-oktatási intézményben

· a nevelési-oktatási intézményen kívül ellátott feladatokat.

9.2.
A nyilvántartás vezetésének eljárási szabályai:

· Tanévenként,

· Pedagógusonkénti bontásban 
10.
A mindennapi testedzés formái

10.1.
Az iskola a tanulók számára a mindennapi testedzést a kötelező heti 2-3 számú tanórai testnevelés órán és a szabadon választható délutáni sportfoglalkozásokon biztosítja.

10.2.
A délutáni sportfoglalkozásokat az iskolai diák-sportegyesület és a tömegsport keretében kell megszervezni.  Ezeken az iskola minden tanulója jogosult részt venni. A DSE alakítása folyamatban van, létrehozásának végső időpontja: 2012. február 1.
10.3.
Az iskola igazgatója az iskolában működő diák-sportegyesülettel együttműködési megállapodást köt, melyet évenként felül kell vizsgálni. Az együttműködési megállapodást az SZMSZ melléklete tartalmazza.

11. 
A tanulók mulasztásának igazolása

11.1.
A tanuló tanítási óráról való távolmaradását az osztálynaplóba az órát tartó pedagógus köteles bejegyezni az óra megkezdését követően.


Nem kell igazolnia a távolmaradást a tanulónak, ha az iskola szervezésében tanulmányi illetve sportversenyen vesz részt, de a hiányzást és okát a napló haladási részében rögzíteni kell.

11.2.
A tanuló havi mulasztásait az osztályfőnöknek a napló megfelelő rovatában a hónap elteltével összesíteni kell.

11.3.
A szülő előzetes kérése, alapos indoka alapján a tanuló távollétét


a) az osztályfőnök három napig terjedően,


b) az igazgató három napot meghaladóan engedélyezheti.

11.4. 
a) 
A tanuló előzetes engedélykérés nélkül csak indokolt esetben maradhat távol az iskolától.

b) 
A szülő ilyen esetben is köteles bejelenteni a mulasztás okát az osztályfőnöknek.


c) 
Amennyiben ez elmarad, az osztályfőnök kötelessége a mulasztás okának felderítése a mulasztás megkezdésétől számított legelső osztályfőnöki órán.

d) 
Amennyiben a felderítés során igazolatlan mulasztásra utaló jeleket észlel, köteles 3 napon belül hivatalos levélben a szülőt értesíteni, a személyes kapcsolatot felvenni, vagy családlátogatáson meggyőződni a mulasztás okairól. Amennyiben a szülő nem tudja érdemben igazolni gyermeke mulasztását, úgy az igazolatlan mulasztásnak minősül.

11.5.
a) 
A mulasztó tanuló iskolába jövetelének első napján, de legkésőbb 2 napon belül igazolhatja mulasztását. Igazolás orvosi igazolás lehet, szülői ellenjegyzéssel. Kivételesen indokolt esetben a szülő előzetes bejelentés alapján 3 napot igazolhat.


b) Mulasztás esetén az igazolást az osztályfőnöknek kell bemutatni.


c) A tanuló órái igazolatlannak minősülnek, ha az előírt határidő alatt nem igazolja távolmaradását.


d) Ha a tanuló a tanórai foglalkozás kezdetéig nem érkezik meg, késését igazolnia kell. Ha erre nincs módja, a késés időtartamát a tanár bejegyzi a naplóba. Ezek az időtartamok összeadandók, és ha eléri a tanóra időtartamát (45 percet), igazolatlan hiányzásnak minősül.
11.6.
Az igazolatlanul mulasztókkal kapcsolatos teendők ellátása az osztályfőnök feladata. Ezeket dátummal ellátva az osztálynapló jegyzet rovatában rögzíteni kell.

a)
Az igazolatlanul mulasztott tanulót a Pedagógiai Programban meghatározott iskolai büntetések megfelelő (általa még nem kapott) fokozatában kell részesíteni, és ezt az ellenőrző könyvön keresztül a szülő tudomására kell hozni.

b)
5 óra igazolatlan mulasztás esetén a szülőt erre a célra rendszeresített nyomtatványon, hivatalos levélben kell az igazolatlan mulasztásról és annak következményeiről értesíteni. Az osztályfőnök köteles a kapcsolatot felvenni az igazolatlanul mulasztó tanuló szüleivel.

a) 10 óra igazolatlan mulasztás esetében az osztályfőnök az igazolatlan mulasztás észlelésének napján köteles „Feljelentés igazolatlan iskolai mulasztás miatt” című nyomtatványt kitölteni és az iskola igazgatóságának leadni, valamint az iskola gyermek- és ifjúságvédelmi felelősét értesíteni az ismételt igazolatlan mulasztásról. A gyermek- és ifjúságvédelmi felelős a tanuló lakóhelye szerinti illetékes gyermekjóléti szolgálat közreműködését igénybe véve megkeresi a tanuló szülőjét.

11.7.
Az indokolatlan mulasztások visszaszorítása érdekében az osztályfőnök köteles naprakész ismeretekkel rendelkezni, és adott esetben az iskola vezetését tájékoztatni. 

11.8.
A tanórán kívüli foglalkozásokról történő távolmaradást is igazolni kell. A tanórán kívüli foglalkozásokról ismételten igazolatlanul mulasztó tanuló az igazgató engedélyével a foglalkozásról kizárható.

12.
A tantárgyi, tanévi felmentések eljárási szabályai:
12.1.
Könnyített, illetve gyógytestnevelésre utalt tanuló foglalkoztatásának szabályai:
· Az iskolaorvos minden év május végéig szűri a tanulóinkat gyógytestnevelési szempontok szerint,

· Javaslata alapján az iskola (osztályfőnök) értesíti a szülőt, hogy a következő tanévtől gyermeke könnyített testnevelésben részesül, vagy gyógytestnevelésre kötelezett, valamint a törvényi szabályozást,

· A besorolt tanulók számának függvényében az iskola igazgatója meghatározza jogszabály alapján az erre a létszámra járó órakeretet, majd a gyógytestnevelő tanárok kialakítják a csoportok.
· A tantárgyi osztályozás a testnevelő tanár és a gyógytestnevelő tanár együttes megbeszélése alapján történik.

· A tanuló részt vehet osztályának tantárgyi testnevelés óráján, a gyógytestnevelés órán viszont kötelező részt vennie.

· Könnyített testnevelésben részesülő tanulók az osztály tanórai testnevelés óráján kötelezően vesz részt, könnyített feltételekkel.

12.2.
Magántanulóvá válás szabályai:

12.2.1. A Közoktatási Tv. 120 § (1) bekezdés szerint, ha a sajátos nevelési igényű tanuló, illetve a beilleszkedési, tanulási nehézséggel, magatartási rendellenességgel küzdő tanuló szakértői vélemény alapján:
· Tanulmányait magántanulóként folytatja,

· A szülő otthoni ellátás keretében tesz eleget a képzési kötelezettségének. Ebben az esetben a szülő ezzel járó – a törvényben leírt – költségeit meg kell téríteni az iskolának, továbbá biztosítani kell a fejlesztését – külön jogszabályban meghatározottak szerint. 30/2004. (X.28) OM rendelet 11.§ (3)-(4) bekezdés részletesen rendelkezik erről.

12.2.2.
Az egyes intézmény kezdeményezésére, jegyzői jóváhagyással, a szülő beleegyezésével, valamint a helyi gyermekjóléti szolgálat véleményének kikérésével jöhet létre magántanulói státusz.

· Ebben az esetben a szülő ezzel járó – a törvényben leírt – költségeit meg kell téríteni az iskolának, továbbá  biztosítania kell a fejlesztését – külön jogszabályban meghatározottak szerint.

12.2.3.
A Közoktatási Tv. 11. § (1) bek. N) pontja szerint a tanuló joga, hogy magántanuló legyen, továbbá, hogy kérje a tanórai foglalkozásokon való részvétel alóli felmentését.


30/2004. (X.28.) OM rendelet 11. § (2) bekezdése rendelkezik részletesen erről.

13.
A tanulmányi idő megrövidítésének eljárási szabályai

13.1.
A tanulónak lehetősége van arra, hogy egy, vagy több tantárgyból nála magasabb fokú követelményekből levizsgázzon, - illetve magasabb évfolyam követelményrendszerének eleget tegyen osztályozó vizsgával. Ehhez a szülő és a tanuló együttes írásbeli kérelmére van szükség.
13.2.
Tantárgyi osztályozás alóli felmentés

Tantárgyi osztályozás alól csak az igazgató határozata alapján lehet felmentése a tanulónak.

Ezt a határozatot az igazgató a szakértői vizsgálat eredménye alapján adja ki, a szülő írásbeli kérelmére.

13.3. 
Javítóvizsga
Ha a tanuló a tantestület döntése alapján javítóvizsgát tehet, legkésőbb a bizonyítvány kézhez vételekor a szaktanár tájékoztatja a javítóvizsga követelményeiről és számára legalább két alkalommal konzultációt biztosít.
14.
A tanulók rendszeres egészségügyi felügyelete és ellátása

14.1.
A tanulók rendszeres egészségügyi felügyelete és ellátása érdekében az iskola fenntartója megállapodást köt a városi egészségügyi intézmény, rendelőintézet vezetőjével.

14.2.
A megállapodásnak biztosítania kell:

· a tanulók egészségügyi állapotának ellenőrzését, szűrését az alábbi területeken:

- gyógytestnevelési szűrés, 

- fogászat, évente 1 alkalommal, 

- kötelező védőoltások 5. 6. és 7. évfolyamon

· a tanulók fizikai állapotának mérését évente 1 alkalommal

· sportrendezvények előtt igény szerint
· a tanulóknak a körzeti védőnő által végzett higiéniai - tisztasági szűrővizsgálatát évente minimum egy alkalommal.


A szűrővizsgálatok idejére az iskola nevelői felügyeletet biztosít.

15.
Az intézmény dolgozóinak feladatai a tanuló- és gyermekbalesetek megelőzésében, illetve baleset esetén (intézményi védő-óvó) előírások

15.1.
Az iskola minden dolgozójának alapvető feladatai közé tartozik, hogy a tanulók részére az egészségük, testi épségük megőrzéséhez szükséges ismereteket átadja, valamint ha észleli, hogy a tanuló balesetet szenvedett, vagy ennek veszélye fennáll, a szükséges intézkedéseket megtegye.

15.2.
Az iskola dolgozóinak feladatai a tanuló- és gyermekbaleset megelőzésével kapcsolatosan:

a)
Minden dolgozónak ismernie kell és be kell tartania az SZMSZ mellékleteiben található munkabiztonsági szabályzat, valamint a tűzvédelmi utasítás és a tűzriadó terv rendelkezéseit.

b)
A NAT és az iskola helyi tanterve alapján minden tantárgy keretében oktatni kell a tanulók biztonságának és testi épségének megóvásával kapcsolatos ismereteket, rendszabályokat és viselkedési formákat.

c)
A nevelők a tanórai és a tanórán kívüli foglalkozásokon, valamint az ügyeleti beosztásukban meghatározott időben kötelesek a rájuk bízott tanulók tevékenységét, folyamatosan figyelemmel kísérni, a rendet megtartani, valamint a baleset-megelőzési szabályokat a tanulókkal betartani.

d)
Az osztályfőnököknek az osztályfőnöki órákon a tanulókkal ismertetni kell az egészségük és testi épségük védelmére vonatkozó előírásokat, az egyes foglalkozásokkal együtt járó veszélyforrásokat, a tilos és az elvárható magatartásformákat. Az osztályfőnököknek feltétlenül foglalkozniuk kell a balesetek megelőzését szolgáló szabályokkal a következő esetekben:

· A tanév megkezdésekor az első osztályfőnöki órán, melynek során ismertetni kell:

- az iskola környékére vonatkozó közlekedési szabályokat,

- házirend balesetvédelmi előírásait,

- a rendkívüli esemény (baleset, tűzriadó, bombariadó, természeti katasztrófa, stb.) bekövetkezésekor szükséges teendőket, a menekülési útvonalat, a menekülés rendjét,

- a tanulók kötelességeit a balesetek megelőzésével kapcsolatban.

Tanulmányi kirándulások, túrák előtt, közhasznú munkavégzés megkezdése előtt, rendkívüli munkavégzés megkezdése előtt, rendkívüli események után, a tanév végén a nyári idénybalesetek veszélyeire kell felhívnia a tanulók figyelmét.

e)
A nevelőknek ki kell oktatniuk a tanulókat minden gyakorlati, technikai jellegű feladat, illetve tanórán, vagy iskolán kívüli program előtt a baleseti veszélyforrásokra, a kötelező viselkedés szabályaira, egy esetleges rendkívüli esemény bekövetkezésekor követendő magatartásra.

f)
A tanulók számára közölt balesetvédelmi ismeretek témáját és az ismertetés időpontját az osztálynaplóba be kell jegyezni. A nevelőnek visszakérdezéssel meg kell győződnie arról, hogy elsajátították a szükséges ismerteket.

g)
A fokozottan balesetveszélyes tanítási órákat (testnevelés, fizika, kémia, technika)  vezető nevelők baleset-megelőzési feladatait részletesen az SZMSZ mellékletében található munkaköri leírásuk vagy a munkabiztonsági szabályzat tartalmazza.

h)
Rendkívüli esemény (tűz, természeti katasztrófa, bombariadó, stb.) esetén az épület kiürítését, a szükséges intézkedések megtételét az SZMSZ mellékletében található tűzriadó terv előírásai szerint kell elvégezni.

A tűzriadó tervben meg kell határozni:

· a rendkívüli esemény jelzésének módjait,

· a dolgozók, tanulók riasztásának rendjét,

· a dolgozóknak a rendkívüli esemény esetén szükséges tennivalóit (kiürítés, rendfenntartás, biztonsági szervek - rendőrség, tűzoltóság - értesítése, fogadásuk előkészítése, biztonsági berendezések kezelése),

· az iskola helyszínrajzát,

· az építmények szintenkénti alaprajzát (a menekülési útvonalakkal, a vízszerzési helyekkel, a helyiségeket és a veszélyességi övezeteket a tűzveszélyességi osztály feltüntetésével, közművezetékek központi elzáróival).

15.3.
Az iskola dolgozóinak feladatai a tanulóbalesetek esetén

a)
A tanulók felügyeletét ellátó nevelőnek a tanulót ért bármilyen baleset, sérülés, vagy rosszullét esetén haladéktalanul meg kell tennie a következő intézkedéseket:

· a sérült tanuló elsősegélyben kell részesítenie, ha szükséges orvost kell hívnia,

· a balesetet, sérülést okozó veszélyforrást a tőle telhető módon meg kell szüntetnie,

· minden tanulói balesetet, sérülést, rosszullétet azonnal jelenteni kell az iskola igazgatójának.


E feladatok ellátásában a tanulóbaleset színhelyén jelenlévő többi nevelőnek is részt kell vennie.

b)
A balesetet szenvedett tanulót elsősegélynyújtásban részesítő dolgozó a sérülttel csak annyit tehet, amihez biztosan ért. Ha bizonytalan abban, hogy az adott esetben mit kell tennie, akkor feltétlenül orvost kell hívnia, és a beavatkozással meg kell várnia az orvosi segítséget.

c)
Az iskolában történt mindenféle balesetet, sérülést az iskola igazgatójának ki kell vizsgálnia. A vizsgálat eredményeképpen meg kell állapítani, hogy mit kell tenni a hasonló balesetek megelőzése érdekében és a szükséges intézkedéseket végre kell hajtani.

d)
A tanulóbalesetekkel kapcsolatos iskolai feladatok a magasabb jogszabályok alapján:

· A tanulóbalesetet az előírt nyomtatványon nyilván kell tartani
· A 3 napon túl gyógyuló sérülést okozó tanulóbaleseteket haladéktalanul ki kell vizsgálni és e balesetekről az előírt nyomtatványon jegyzőkönyvet  kell felvenni. A jegyzőkönyv egy példányát meg kell küldeni a fenntartónak, egy példányt pedig át kell adni a tanulónak (kiskorú esetén a szülőnek). A jegyzőkönyv egy példányát az iskola őrzi meg.

· A súlyos balesetet azonnal jelenteni kell az iskola fenntartójának. A súlyos baleset kivizsgálásába legalább középfokú munkavédelmi szakképesítéssel rendelkező személyt kell bevonni.

· Az iskola igény esetén biztosítja az iskolaszék (ha nem működik, akkor a szülői szervezet) és az iskolai diákönkormányzat képviselőjének részvételét a tanulóbalesetek kivizsgálásában.

· Jelentési, nyilvántartási kötelezettség a 11/1994. MKM rendelet 2. sz. melléklete szerint.

15.4.
Az iskolai nevelő és oktató munka egészséges és biztonságos feltételeinek megteremtésére, a tanulóbalesetek megelőzésére vonatkozó részletes helyi szabályokat (külön szabályzat) található munkabiztonsági szabályzat.

16. 
Bombariadó esetén szükséges teendők
Bombariadó esetén a tűzvédelmi szabályzat mellékleteként szereplő tűzriadó szerint kell eljárni.

Bombariadó esetén a rendőrséget értesíti az érintett épületben éppen ügyeletes vezető.

17. 
A belső ellenőrzés rendje

17.1.
Feladata:

Az ellenőrzés feladata különböző munkaterületek folyamatos figyelemmel kísérése, az ellenőrzést követő értékelés és tervkészítés során pedig a cél a munka zavartalan menetének biztosítása, a munkakörülmények állandó javítása, fejlesztése.

Az egyéni munkavégzés tekintetében az ellenőrzés feladata az értékelés során az elismerés mellett javaslatok megfogalmazása a javítás, a fejlődés érdekében. Hanyag munkavégzés esetén a tények ismeretében a mulasztások okainak feltárására, a felelősség megállapítása. Hiányosságok esetén a kijelölt feladatok elvégeztetése, a megvalósításról az előírt határidőre jelentés elkészíttetése. Szükség esetén fegyelmi eljárás indítására javaslattétel.

Bármilyen körű ellenőrzéssel szemben követelmény, hogy tervszerű, objektív és nyílt legyen. Az ellenőrzés végén ismertetni kell az érintett dolgozókkal az ellenőrzés megállapításait, az értékelés során megfogalmazott javaslatokat, eljárásokat, követelményeket.
17.2.
A belső ellenőrzés

A belső ellenőrzés területei és az ellenőrzést végző személyek:
Gazdálkodási, pénzügyi tevékenység ellenőrzése (utalványozás, létszám- és bérgazdálkodás): igazgató.

Az épület állagával, felújítási, karbantartási munkákkal összefüggő ellenőrzés: igazgató helyettes
Vagyonvédelemmel összefüggő ellenőrzési feladatok: Az ellenőrzés többszintű; az egyes egységek leltárfelelősei, valamint az igazgató által megbízott iskolai leltárfelelős.

Munka- és tűzvédelemmel kapcsolatos ellenőrzési feladatok: Iskolai szintű munka- és tűzvédelmi felelősök, illetve az ennek felügyeletével megbízott személy.

 A szakmai, pedagógiai tevékenységgel összefüggő ellenőrzési feladatok:

a)
Adminisztrációs munka ellenőrzés: hiányzások, érdemjegyek adminisztrációja oktatási dokumentumok kitöltése, vizsga-, óraközi ügyelet, verseny: területfelelős vezetők – az igazgatóság tagjai
b)
  A nevelői, oktatói munka tartalmának és színvonalának ellenőrzése: 
igazgatóság tagjai, munkaközösség-vezetők

· Versenyeken való részvétel, résztvevők száma, eredményessége: 

· Pályázatok, szakmai továbbképzések iránti hajlandóság, tudományos munka, szakcikkek, tankönyvek írása.
c)
A szakmai munkaközösségek felszereltségének az eszközök rendeltetésszerű használatának ellenőrzése: igazgatóság tagjai a munkaköri leírásában megfeleltek alapján, és a munkaközösség vezetők
d)
A szakmai munkaközösségek óraelosztása, túlórák megállapítása, fakultációs csoportok szervezése: igazgatóság tagjai
e)
Osztályozó-, különbözeti vizsgák szervezésének, lebonyolításának ellenőrzése: igazgatóság tagjai, 

f)
A tanóravédelem ellenőrzése (hiányzók szakszerű helyettesítése, órák pontos megtartása): igazgatóság tagjai, munkaközösség-vezetők

17.3. A belső ellenőrzés dokumentálása

Az ellenőrzésekről tervezetet az ellenőrzésért felelős személyek készítenek egy tanévre vonatkozóan.

A tanítás tartalmi, szakmai vizsgálatára vonatkozó ellenőrzések kivételével minden más területen az ellenőrzést végző személy az ellenőrzést követően megállapításairól írásbeli összefoglalót készít.
Ennek tartalmaznia kell:

· Az ellenőrzés fontosabb adatait,

· Az ellenőrzés megállapításait, értékelését,

· Szükség esetén javaslatokat,

· Szükség esetén az esetleges felelősök megnevezését,

· Az ellenőrzött dolgozók esetleges észrevételeit és aláírását

· Az ellenőrzést végző aláírását.

Komolyabb hiányosságok, súlyos fegyelmi szabálytalanság esetén ellenőrzési jegyzőkönyvet kell készíteni. Ennek melléklete lehet:

· Megvalósítási záradék, melyben az ellenőrzött dolgozó intézkedési kötelezettségeinek, illetve a hiányosságokat korrigáló feladatainak elvégzésére tesz kötelező nyilatkozatot.
· Felelősségi záradék, melyben a felelősként megjelölt személyek igazolják, hogy az ellenőrzésben rájuk vonatkozó részt megismerték, kijelentik, hogy arra 3 munkanapon belül írásbeli magyarázatot adnak.

· Az ellenőrzési jegyzőkönyvhöz hibajegyzék is csatolható.

18. 
Térítési díj befizetése
18.1. Az étkezési térítési díjakat havonta minden hó 15. napjáig postai csekken kell befizetni.
18.2.
Az igénybe nem vett étkezésekre előre befizetett díjat túlfizetésként a következő hónapra elszámolja.
19.
A tankönyvellátás rendje

19.1. A tankönyvellátás jogszabályi háttere:

Az iskolai tankönyvellátást az alábbi jogszabályok alapján kell megszervezni:

1993.évi LXXIX. törvény a közoktatásról:

1998.évi LXXXIV. Törvény a családok támogatásáról:

2001.évi XXXVII. Törvény a tankönyvpiac rendjéről:

2003.évi CXXIX. Törvény a közbeszerzésekről:

2006.évi CXXVII. törvény a  Magyar Köztársaság 2007.évi költségvetéséről:

23/2004. (VIII.27.) OM rendelet a tankönyvvé nyilvánítás, a tankönyvtámogatás, valamint az iskolai tankönyvellátás rendjéről (a továbbiakban: Rendelet)

19.2.  A tankönyvellátás megszervezéséért az iskola igazgatója a felelős, neki kell kijelölni a felelős dolgozó nevét, aki az adott tanévben

· elkészíti a tankönyvrendelést február 15-ig

· megszervezi az iskolai tankönyvterjesztést.

19.3. 
A mindenkor érvényes határidők betartásáért az iskola igazgatója a felelős.

19.4. 
A tankönyvrendelésben és terjesztésben közreműködő felelősökkel az iskola igazgatója megállapodást köt a következőkről:

· felelősök feladatai 

· szükséges határidők

· tankönyvárusítás módja, hely, ideje

· az ingyenes tankönyvhöz való jogosultak körének adminisztrációs adatgyűjtése

19.5. 
A taneszközök kiválasztásának módja:

Minden iskolatípusban a munkaközösségek felelőssége a tankönyvválasztás

a tankönyvválasztás elsődlegesen a hivatalosan tankönyvvé nyilvánított tankönyvekből történik, ha indokolt más tankönyv (szakmai vagy nyelvkönyvek) akkor az SZMK egyetértését kell kérni megfelelő indoklással a nyomtatott taneszközökön a munkaközösségek döntenek szaktanári ajánlással (pl. rajz, testnevelés, 1, osztályosok taneszközei

A taneszközök kiválasztásánál a szakmai munkaközösségek a következő szempontokat veszik figyelembe:

· A taneszköz feleljen meg az iskola helyi tantervének!

· A taneszköz több éven át használható legyen.

· A taneszközök használatában az állandóságra törekszünk: új taneszköz használatát csak nagyon szükséges, az oktatás minőségét lényegesen jobbító esetben vezetünk be.

· A felmenő évfolyamok tankönyvei, tematikájuk egymásra épüljenek.

A tankönyvrendelést és a taneszközök kiválasztását minden évben körültekintő gondossággal a legfrissebb információk, jogszabályok alkalmazásával kell elkészíteni.

20. 
Az iskolai hagyományok és a hagyományok ápolásával kapcsolatos feladatok

Szabályozását az intézmény pedagógiai programja tartalmazza.

21. 
Az iskola felvételi szabályai:

A mindenkori hatályos Közoktatási Törvény által megfogalmazott létszámhatárokhoz viszonyítva, fenntartói döntés alapján történik az osztályok számának, és létszámának meghatározása. Ennek függvényében dönt az igazgató a felvételről.
Részletes szabályát az intézmény pedagógia programja tartalmazza.

A napközis foglalkozásokra való felvétel elvei

A napközi otthon az iskolai nevelő-oktató munka szerves része. A napközis és a tanulószobai foglalkozások a tanórán kívüli tevékenységek körébe tartoznak. Működésüket a közoktatásról szóló törvény az alábbiakban határozza meg: 

53.§ (3) bekezdés szerint az iskola köteles a felügyeletre szoruló tanulók részére a nyolcadik évfolyam befejezéséig napközis, illetve tanulószobai foglalkozást szervezni.

45.§ (5) bekezdés alapján: „Nem tagadható meg az első- negyedik évfolyamra járó tanuló napközis foglalkozásra, iskolaotthonos osztályba való felvétele, ha eredményes felkészülése azt szükségessé teszi.”

A törvény rendelkezései alapján ezt a feladatot a szülői igényekhez igazodva kell megszervezni. A szülői igény a gyermek napközbeni felügyeletének megszervezésére szól. 

A napközi otthonba tanévenként előre, minden év áprilisában, illetve az első évfolyamon a beiratkozáskor kell jelentkezni. Indokolt esetben a szülő tanév közben is kérheti gyermeke napközi otthoni elhelyezését.

A napközi otthonba minden jelentkező alsó tagozatos tanulót fel kell venni.

A csoportok kialakításának szempontjai a csoportok szerinti működtetés. (Minimális létszám alsó tagozaton 16 fő, felső tagozaton 22 fő.)

Amennyiben a napközis csoportok létszáma meghaladná a közoktatási törvényben előírt létszámot, a felvételi kérelmek elbírálásánál előnyt élveznek a következő szempontok valamelyikének megfelelő tanulók:

· Akiknek napközben otthoni felügyelete nem megoldott, és ezért felügyeletre szorulnak. 

· Akiknek mindkét szülője dolgozik. 

· Akik nehéz szociális körülmények között élnek. 

· Akiket egyedül nevel a szülő. 

· Akik hátrányos helyzetűek, illetve veszélyeztetettek. 

· Ahol 3 vagy több gyermeket nevel a család. 

· Ahol tartósan beteg vagy leszázalékolt egyik vagy mindkét szülő. 

· Akik szülei munkanélküliek. 

· Akik ingerszegény környezetben élnek. 

· Akik részképesség zavarokkal küzdenek (dislexia, disgráfia, discalculia, hiperaktivitás, illetve magatartászavar). 

· Ahol a szülő a gyermeke eredményes felkészülését a napköziben, illetve iskolaotthonban a nevelők segítségével látja biztosítottnak. 

A napközis foglalkozások esetében a törvény rendelkezései alapján minden igényt teljesíteni kell, amennyiben olyan kiskorú tanuló nyújtotta be, akinek a napközbeni ellátását meg kell oldani. Az elbírálás elveinek meghatározása során érvényesíteni kell az egyenlő bánásmód követelményeit.


A napközis foglalkozásról való eltávozás csak a szülő írásbeli vagy szóbeli kérelme alapján történhet a nevelő írásbeli engedélyével.

Meghatározott számú indokolatlan hiányzás után felmenthető a tanuló a napközis foglalkozásokon való részvétel alól, biztosítva ezzel mások felvételét.

22.
A fegyelmező intézkedések formái és alkalmazásának elvei:


A fegyelmi eljárást megelőző egyeztető eljárás:

A szülő szervezet és diákönkormányzat közösen kezdeményezhet fegyelmi eljárást megelőző, egyeztető eljárást a szülői szervezet és a diákönkormányzat közös szervezésében..

23.
Záró rendelkezések

23.1.
Jelen szervezeti és működési szabályzat módosítása csak a nevelőtestület elfogadásával, a jelzett közösségek egyetértésével és a fenntartó jóváhagyásával lehetséges.

23.2.
Az SZMSZ módosítását kezdeményezheti:

· a fenntartó,

· a nevelőtestület,

· az iskola igazgatója,

· a szülői munkaközösség iskolai vezetősége

· a diákönkormányzat iskolai vezetősége

A módosítást kezdeményező személyek, szervezetek száma csökkenthető vagy bővíthető a helyei sajátosságoknak megfelelően.

23.3.
Az intézmény eredményes és hatékony működéséhez szükséges további rendelkezéseket önálló szabályzatok, igazgatói utasítások tartalmazzák.


Ezen szabályzatok, utasítások az SZMSZ mellékletei. E mellékleteket (utasításokat) az iskola igazgatója az SZMSZ változatása nélkül is módosíthatja.

Az alábbi intézményi dokumentumokat nyilvánossá kell tenni:

· Pedagógiai Program

· Alapító Okirat

· SZMSZ
· Házirend

· IMIP

A dokumentumok 1-1 példánya megtalálható az intézmény könyvtárában és az iskola honlapján.
23.4.
Az SZMSZ mellékleteit képező önálló szabályzatok:

· Számviteli számlarend, 
· Számviteli politika, 
· Házi Pénztár Kezelési Szabályzat, 
· Kiegészítés a Pénzkezelési Szabályzathoz, 

· Bizonylati szabályzat, 
· Leltározási szabályzat, 
· Selejtezési szabályzat, 

· Munkavédelmi szabályzat, 

· Tűzvédelmi szabályzat és Tűzriadó terv, 

· Belső ellenőrzési szabályzat, 

· Műszaki ügyrend, 

· Dolgozók munkaköri leírása,  
· A kollégium működési szabályzata, 

· A könyvtár működési és gyűjtőköri szabályzata, 
· A DÖK, SZMSZ, IDB,
· Iskolaszék SZMSZ,

· Tantestületi határozat osztályozó vizsgáról, 
· Együttműködési megállapodás DSE, 
· Házirendek, 

· Esélyegyenlőségi terv,
· Minőségbiztosítási Program,
· A dohányzás rendje. 


Martfű, 2011.augusztus 31.

Földi Edina


igazgató

